Nafarroako Parlamentuko Mahaiak, 2022ko abenduaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, jakiteko ea, Nafarroako 2019-2025 Desgaitasun Plana onetsi zenetik, erreserba-kuota bete den, enpleguko zentro bereziei eta laneratzeko enpresei kontratazioaren % 6koarena.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2022ko abenduaren 19an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Nafarroako 2019-2025 Desgaitasun Plana onetsi zenetik, bete al da kontratazioaren %6 enpleguko zentro bereziei eta laneratzeko enpresei gordetzeko erreserba-kuota? Xehatu datuak urteka.

2.- Zein izan da erreserba-kota horren benetako ehunekoa 2019. urteaz geroztik gaur arte? Xehatu urteka eta departamentuka.

3.- Balio absolututan, zer kopuru izan ditu erreserba horrek 2019. urteaz geroztik gaur arte? Xehatu urteka eta departamentuka.

Iruñean, 2022ko abenduaren 13an

Foru parlamentaria: Jorge Esparza Garrido